

ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *28/11/2022***

**Συνεχίζονται οι ψεκασμοί για τις κάμπιες**

Σε εξέλιξη βρίσκονται οι προγραμματισμένοι ψεκασμοί για τις κάμπιες με βιολογικά σκευάσματα βάση προγραμματισμού από το τμήμα Κηποτεχνίας και Πρασίνου του Δήμου Αγίας Βαρβάρας σε συνεργασία με εξειδικευμένο συνεργείο.

Η καταπολέμηση της πιτυοκάμπης ή αλλιώς κάμπιας των πεύκων πραγματοποιείται σε πευκόφυτες περιοχές, άλση, πλατείες, περιβάλλοντες χώρους σχολείων, αλλά και μεμονωμένα άτομα πεύκης σε δενδροστοιχίες της πόλης.

Επισημαίνουμε ότι κατά την διάρκεια των ψεκασμών λαμβάνονται όλα τα απαραίτητα μέτρα για την ασφάλεια των κατοίκων. Το βιολογικό εντομοκτόνο σκεύασμα που χρησιμοποιείται, είναι μη τοξικό, ο «βάκιλος της Θουριγίας» (Bacillus Thurigiensis), το οποίο είναι ακίνδυνο για τα τέλεια έντομα όπως η μέλισσα ενώ είναι φιλικό προς το περιβάλλον και δεν εγκυμονεί κινδύνους για τη δημόσια υγεία.